Zmluva o dielo
uzatvorená podľa ust. § 536 a nasl. Obchodného zákonníka v platnom znení
1.	Objednávateľ:                                       Obec Hraničné
		 Sídlo: 			Hraničné 91, 065 22
		 IČO: 			00329894
		 DIČ:      		2020698526
                                       Zastúpený:                   Mgr. Miroslav Pokrivčák, starosta
		 Číslo	účtu:                 
		 Telefón:                        052 4395112, 0918384201      		
													
a
2.	Zhotoviteľ:		             Dulexim s.r.o.
	            Sídlo:	             Garbiarska 19/82, 064 01 Stará Ľubovňa
		IĆO:	              36501514
                                      DIČ:                   2021929162
			IČ DPH     	 SK 2021929162
                                      Zastúpený:       Ing. Ján Dulák, konateľ
                                      Číslo účtu:        
									
I.
Úvodné ustanovenie
Zmluvné strany vzájomne prehlasujú, že sa presvedčili o identite druhej zmluvnej strany a že označenie zmluvných strán uvedené v záhlaví tejto zmluvy zodpovedá aktuálnemu stavu zapísanému v obchodnom registri.
II.
Všeobecné ustanovenia
1.	Zhotoviteľ sa zaväzuje, že za dojednanú cenu vykoná pre objednávateľa dielo podľa čl. III tejto zmluvy.
2.	Objednávateľ sa zaväzuje dielo prevziať a zaplatiť zhotoviteľovi dojednanú cenu podľa článku VII tejto zmluvy. 
III.
Predmet zmluvy 
1.	Predmetom tejto zmluvy je záväzok zhotoviteľa vykonať pre objednávateľa  „Dodávku okien, vonkajších a vnútorných parapet s príslušenstvom na Obecnom úrade“ - zabezpečiť dopravu a dodávku podľa cenovej ponuky č. 288/2011 zo dňa 24.10. 2011, ktorá je neoddeliteľnou súčasťou tejto zmluvy. 
2.	Zhotoviteľ sa zaväzuje, že zabezpečí potrebné množstvo kvalifikovaných a technicky spôsobilých pracovníkov na riadne a včasné splnenie diela podľa tejto zmluvy.
IV.
Vykonanie diela
1.	Zhotoviteľ sa zaväzuje na svoje náklady a na svoje nebezpečenstvo vykonať dielo v zmysle čl. III tejto zmluvy.
2.	Pri vykonávaní diela postupuje zhotoviteľ samostatne a nie je viazaný pokynmi objednávateľa. 
3.         Termín plnenia predmetu zmluvy: 15.11.2011 - 30.11.2011
V.
Povinnosti objednávateľa 
1.	Objednávateľ je povinný vykonané dielo prevziať.
VI.
Povinnosti zhotoviteľa 
1.	Zhotoviteľ sa zaväzuje, že vykoná dielo podľa tejto zmluvy - dodanie potrebného materiálu s príslušenstvom. 

VII.
Cena diela
1.	Cena za vykonanie diela zhotoviteľom (t. j. cena materiálu) je určená na základe cenovej ponuky, ktorá bola vyhodnotená objednávateľom ako najvýhodnejšia a predstavuje sumu   1818,22 eur .   
2.	Zhotoviteľ je oprávnený zvýšiť dohodnutú cenu o sumu, ktorá nevyhnutne prevýši náklady účelne vynaložené zhotoviteľom, ktoré zhotoviteľ hodnoverne preukáže. Objednávateľ sa zaväzuje takéto zvýšenie ceny písomne potvrdiť.
3.	Objednávateľ sa zaväzuje uhradiť zhotoviteľovi cenu za vykonanie diela podľa faktúry vystavenej zhotoviteľom  so splatnosťou 15 dní odo dňa doručenia faktúry, a to bezhotovostným prevodom na účet zhotoviteľa uvedený v záhlaví tejto zmluvy.
VIII.
Záručná doba
1.	Záručná doba na plastové okná je 60 mesiacov. 
2.	Zhotoviteľ nezodpovedá za vady diela, ktoré boli spôsobené úmyselným poškodením diela.
3.	Vady zistené a reklamované v záručnej dobe sa zhotoviteľ zaväzuje odstrániť v lehote 7 dní od ich písomného oznámenia objednávateľom na vlastné náklady za predpokladu, že na zhotovenom diele nebol vykonaný zásah neoprávnenej osoby a poškodenie neodborným zásahom.
X.
Záverečné ustanovenia
1.	Otázky neupravené touto zmluvou sa riadia príslušnými ustanoveniami Obchodného zákonníka, prípadne ďalšími právnymi predpismi.
2.	Zmeny a dodatky tejto zmluvy musia byť vykonané formou písomného dodatku k zmluve a musia byť podpísané oboma zmluvnými stranami.
3.	Táto zmluva bola vyhotovená vo dvoch rovnopisoch, z ktorých každá zo zmluvných strán obdrží jeden.
4.	Zmluvné strany si zmluvu prečítali, jej obsahu porozumeli a prehlasujú, že ich prejavy vôle sú slobodné, vážne, zrozumiteľné a určité, čo svojimi podpismi potvrdzujú. 

V Starej Ľubovni, dňa  15.11.2011				V Hraničnom, dňa: 15.11.2011

Signed   

zhotoviteľ: Ing. Ján Dulák, konateľ	Signed   

objednávateľ: Mgr. Miroslav Pokrivčák, starosta